en el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en en en el el el el el el el el el el el el el el el el el el el el el en el el el el el en en en el el en el el el el en en en en en en en en en en en en en en en el en en en en en en en en en en en en en en en en el el
Έφτασε ο αμείληκτος Δεκέμβρης, κι από την Πέμπτη, έδειξε από νωρίς την ανηλεότητα που θα προσφέρει σε όσες απροετοίμαστες ομάδες θεωρούσαν πως είναι έτοιμες για τα playoffs. Μέσα στο κρύο Arrowhead Stadium, γνωστή αφιλόξενη έδρα για οποιονδήποτε πέρα από τους γηπεδούχους, οι Chiefs άρπαξαν την πρώτη θέση της κατηγορίας από τα τραυματισμένα, όσον αφορά τον Derek Carr, δάχτυλα των Oakland Raiders. Αποδεικνύοντας για άλλη μια φορά το ρητό “η άμυνα είναι η καλύτερη επίθεση”, η ομάδα του Κάνσας φιγουράρει στο δεύτερο seed της περιφέρειας, ενώ το αποκαρδιωμένο Oakland γλίστρησε κάτω στο πέμπτο. Όσο πλησιάζει το τέλος της κανονικής σεζόν, και διαχωρίζονται οι ανταγωνιστές από τους υποκριτές, άλλο τόσο θα αλλάζουν κι οι κατατάξεις. O Jack Del Rio το έμαθε από πρώτο χέρι, σε έναν αγώνα εκ των πολλών αυτής της αγωνιστικής που προμηνύονται να είναι συναρπαστικοί, όσο κι αγχωτικοί. Με την πρώτη θέση της AFC South να παίζεται ανάμεσα σε τριπλή ισοβαθμία, τα πολυάριθμα divisional ντέρμπι, αλλά και τον καυτό αγώνα της Δευτέρας να πλαισιώνουν την δέκατη τέταρτη εβδομάδα… καλύτερα να μη σας καθυστερώ περαιτέρω. Η συνέχεια παρακάτω.
 Pittsburgh Steelers (7 – 5) @ Buffalo Bills (6 – 6)  Στάδιο: New Era Field Aπουσίες των Steelers: Shamarko Thomas (S), Javon Hargrave (DT), Darrius Heyward – Bey (WR) Aπουσίες των Bills: Lerentee McGray (LB) Μεγάλος εκτός έδρας αγώνας περιμένει τους διεκδικητές της πρώτης θέσης της AFC North. H ομάδα του Pittsburgh ταξιδεύει νοτιοανατολικά, και θα πρέπει να αντιμετωπίσει μια ομάδα η οποία έχει ελάχιστα περιθώρια για ήττες πλέον. Οι εκτός έδρας αγώνες έχουν χαρίσει στους Steelers το μέτριο ρεκόρ του 3 – 3 φέτος, και τα προβλήματα αυξάνονται περισσότερο, καθώς θα πρέπει να αντιμετωπίσουν τον Tyrod Taylor. Ο 27χρονος quarterback είναι εκτός του συνηθισμένου αντιπάλου που βλέπει η άμυνα του Πίτσμπουργκ, αφού συνδυάζει πάσες κι ένα άρτιο running game, που πιθανότατα να αποδειχθεί πονοκέφαλος για την front 7. Όπως πάντα, όλα θα κριθούν στην καλή απόδοση της επιθετικής γραμμής, αφού η άμυνα του Μπάφαλο έχει φθίνει αρκετά μετά από τη bye τους, δίνοντας στους αντιπάλους 71 συνολικούς πόντους μέσα σε τρεις εβδομάδες. Η ομάδα του Μπάφαλο φαίνεται να καταρρέει κάτω από τις αγωνιστικές πιέσεις που έριξε πάνω τους ο Νοέμβρης. Μετά από την ήττα που δέχτηκαν από τους Dolphins στο τέλος του Οκτώβρη, οι Bills έχουν κάνει συνολικά 2 νίκες και 3 ήττες, με την τελευταία να είναι το κερασάκι στην τούρτα, αφού άφησαν να πάει χαμένο ένα προβάδισμα 13 πόντων. Παρόλα αυτά, οι ελπίδες τους για wild card δεν έχουν τελειώσει, αφού απέχουν μόλις δύο νίκες από τους κατόχους του έκτου seed. Μια νίκη εντός της περιφέρειας θα ήταν ένα ιδανικό ξεκίνημα στον τελευταίο μήνα της regular season, κι αυτό οι Bills μπορούν να το καταφέρουν μόνο αν η άμυνα μπορέσει να στηρίξει το running game, καθώς είναι φανερό ότι μόνο ένα από τα δύο στοιχεία δεν είναι αρκετό για να τους πάρει τη νίκη.  Denver Broncos (8 – 4) @ Tennessee Titans (6 – 6)  Στάδιο: Nissan Stadium Aπουσίες των Broncos: Brandon Marshall (LB), Casey Kreiter (LS) Aπουσίες των Titans: Τον τελευταίο αγώνα με ομάδα της AFC South θα δώσουν οι Denver Broncos, κι ευελπιστούν να πάρουν μια πολύτιμη νίκη, καθώς το υπόλοιπο πρόγραμμά τους είναι πιο δύσκολο. Χάρη στην ήττα των Miami Dolphins, και τη δική τους νίκη απέναντι στους Jacksonville Jaguars, οι Broncos απέκτησαν ξανά το έκτο seed και μια θέση στη wild card. Mε την πρόσφατη απόκτηση του Justin Forsett, ο οποίος έχει δουλέψει κάτω από τον Gary Kubiak στο παρελθόν, το Ντένβερ θα θελήσει να βοηθήσει μια άγονη επίθεση στο running, ενάντια σε μια μέτρια άμυνα όπως των Tennessee Titans. Μένει να δούμε ποιος θα ηγηθεί αυτής της επίθεσης, καθώς ο Trevor Siemian έχει ακόμα κάποιες μικρο-ενοχλήσεις στο πόδι. Το σημαντικότερο ματς για τους Tennessee Titans είναι αυτό της δέκατης τέταρτης αγωνιστικής, καθώς υπάρχει μεγάλη περίπτωση να διεκδικήσουν την πρώτη θέση της κατηγορίας. Μαζί με τους Indianapolis Colts και τους Houston Texans, βρίσκονται στο 6 – 6, σε τριπλή ισοβαθμία αλλά μόνο ένας θα μπορέσει να πάρει μια θέση στα τελικά, κι αυτός θα είναι ο πρωτοπόρος της AFC South. Mε το ρεκόρ του 1 – 3 μες στην division, όλες οι νίκες που μπορούν να πάρουν οι Τιτάνες θα είναι ζωτικής σημασία, κι ιδίως ενάντια στην κάτοχο του έκτου seed. Όντας ξεκούραστοι μετά από bye week, η ομάδα του Τενεσί θα αντιμετωπίσει μία από τις καλύτερες άμυνες, και θα πρέπει να αξιοποιήσει πλήρως τους αξιόλογους running back τους, αφού η άμυνα του Ντένβερ επιτρέπει μέσο όρο 123 rushing yards ανά παιχνίδι.  Washington Redskins (6 – 5 – 1) @ Philadephia Eagles (5 – 7)  Στάδιο: Lincoln Financial Field Aπουσίες των Redskins: Anthony Lanier (DE), Spencer Long (OC), Will Blackmon (S), Josh Doctson (WR), Kory Lichtensteiger (C) Aπουσίες των Eagles: Halapoulivaati Vaitai (OT) H ήττα στα χέρια των Arizona Cardinals ήταν από τα χειρότερα σενάρια που θα μπορούσαν να υπογράψουν οι Redskins, αποτέλεσμα του οποίου έριξε ακόμα πιο χαμηλά την ομάδα του Ουάσινγκτον στην κατάταξη της NFC. Οι αμυντικές της αδυναμίες εκτέθηκαν πλήρως, και θα βάλει σε σοβαρές σκέψεις τα προπονητικά στελέχη για το πώς θα πρέπει να αντιδράσουν στο μέλλον. Τρέχοντας ενάντια στο χρόνο, κάθε νίκη είναι μονόδρομος πλέον, και ιδιαίτερα μες στη division, όπου βρίσκονται στο μέτριο 2 – 2. Ελπίζοντας στην επιστροφή του Jordan Reed, οι Redskins θα πρέπει να δώσουν βάση στην επίθεσή τους, αν θέλουν να πάρουν ένα θετικό αποτέλεσμα στην εχθρική έδρα της Φιλαδέλφια. Αν και η επιστροφή του Ryan Matthews είναι σίγουρη πλέον, οι Αετοί φαίνεται να έχουν παρατήσει το κυνήγι για τα playoffs. Ενάντια στη λειψή και εμφανώς κατώτερη ομάδα του Σινσιννάτι, οι Eagles δέχτηκαν 32 πόντους, τους περισσότερους που έχουν κάνει φέτος οι Bengals ενάντια σε οποιαδήποτε ομάδα. Αν κι ο Carson Wentz ακόμα αναπτύσσεται, κι είναι λογικό να κάνει λάθη εδώ κι εκεί, εν τέλει θα είναι αρκετά δύσκολο να σταθούν ενάντια σε μια απεγνωσμένη ομάδα της Ουάσινγκτον, που τους έχει νικήσει και στο παρελθόν.  Arizona Cardinals (5 – 6 – 1) @ Miami Dolphins (7 – 5)  Στάδιο: Hard Rock Stadium Aπουσίες των Cardinals: Tyrant Mathieu (S) Aπουσίες των Dolphins: Μike Pouncey (C), Kiko Alonso (LB), Jelani Jenkins (LB), Mario Williams (DE) Παρότι η νίκη σε αυτό το παιχνίδι για οποιαδήποτε από τις δύο ομάδες δεν θα εξασφάλιζε μια θέση στην post-season (στην περίπτωση των Cardinals κάτι τέτοιο είναι ακόμη πολύ μακριά), μια ενδεχόμενη ήττα θα ήταν ουσιαστικά καταδικαστική. Οι Dolphins είχαν σημειώσει μέχρι την προηγούμενη αγωνιστική ένα σερί 6 νικών που τους είχε φέρει κοντά στη διεκδίκηση της πρόκρισης αλλά ταπεινώθηκαν την περασμένη Κυριακή στη Βαλτιμόρη με 38-6 και έχασαν πολύτιμο έδαφος. Από τη μεριά της, η ομάδα της Arizona έχει ένα ρεκόρ 2-3-1 στα 6 τελευταία της παιχνίδια και παρά τα θετικά στοχεία που έδειξε στη νίκη απέναντι στην Washington, δεν έχει ακόμη καταφέρει να φτάσει στο περσινό της επίπεδο. Όπως έχουν πράξει μέχρι στιγμής στη σεζόν, έτσι και στο μεταξύ τους παιχνίδι, οι δύο ομάδες θα βασιστούν επιθετικά σε μεγάλο βαθμό στους running back τους, τον rookie Jay Ajayi για τους γηπεδούχους και τον φαινομενικά ασταμάτητο νεαρό σταρ David Johnson για τους φιλοξενούμενους. Επιπλέον, βασικό κομμάτι της αναμέτρησης θα είναι η παρουσία της προβληματικής offensive line των Cardinals, οι οποίοι θα παρατάξουν στη θέση του right tackle τον αποκτηθή από την practice squad των Dolphins Ulrick John. Τέλος οι Cardinals ίσως χρειαστoύν να αγωνιστούν ξανά χωρίς τον Tyrann Mathieu, ο οποίος ταλαιπωρείται από τραυματισμό στον ώμο.  Minnesota Vikings (6 – 6) @ Jacksonville Jaguars (2 – 10)  Στάδιο: Everbank Field Aπουσίες των Vikings: Sharrif Floyd (DT), Joe Berger (OG), Harrison Smith (S) Aπουσίες των Jaguars: Jared Odrick (DL), Allen Hurns (WR), Denard Robinson (RB), Julius Thomas (TE), Peyton Thompson (S) Παρά τις προσδοκίες για κάτι καλύτερο, οι Jaguars διανύουν μία ακόμη απογοητευτική χρονιά και έχουν αυτή τη στιγμή ένα σερί 7 ηττών που τους έχει φέρει στο 2-10. Τα προβλήματα της ομάδας είναι κυρίως επιθετικά και επικεντρώνονται σε μεγάλο βαθμό γύρω από τον quarterback Blake Bortles ο οποίος την προηγούμενη εβδομάδα είδε τους Broncos να σκοράρουν για 11η φορά στην καριέρα του ένα TD από δικό του INT. Έτσι ο Bortles έχει πλέον περισσότερα INT που έχουν επιστραφεί σε TD απ’ ό,τι νίκες, αφού έχει σημειώσει μόλις 10 τέτοιες στην καριέρα του. Επιθετικά προβλήματα όμως αντιμετωπίζουν και οι Vikings οι οποίοι ξεκίνησαν τη σεζόν με 5 συνεχόμενες νίκες αλλά στραβοπάτησαν στα έξι από τα επτά επόμενα παιχνίδια τους. Στις έξι αυτές ήττες της, η ομάδα της Minnesota έχει καταφέρει να σκοράρει μόλις 10, 10, 16, 20, 13 και 15 πόντους αντίστοιχα. Με την offensive line της ομάδας να έχει αναγκαστεί σε ανακατάταξη ξανά και ξανά λόγω τραυματιών, ο Sam Bradford έχει δεχθεί 28 sacks και έχει μόλις 6,77 γιάρδες ανά προσπάθεια ενώ οι Vikings έχουν σημειώσει μόλις 3 rush 15 γιαρδών και άνω ολόκληρη τη σεζόν. Αμυντικά, οι Vikings θα παραταχθούν πιθανότατα χωρίς τον Harrison Smith, αλλά με τους Allen Hurns, Julius Thomas, Chris Ivory και Denard Robinson να απουσιάζουν ίσως όλοι για τους γηπεδούχους, δεν θα πρέπει να αντιμετωπίσουν ιδιαίτερα προβλήματα απέναντι σε μια επίθεση που βρίσκεται στην 27η θέση της κατάταξης με 18.7 πόντους ανά παιχνίδι.  Houston Texans (6 – 6) @ Indianapolis Colts (6 – 6)  Στάδιο: Lucas Oil Stadium: Aπουσίες των Texans: Jaelen Strong (WR), Braxton Miller (WR), John Simmon (LB), Tom Savage (QB), Tyler Ervin (RB) Aπουσίες των Colts: Patrick Robinson (CB), Zach Kerr (NT), Denzelle Good (OT), Clayton Geathers (S), Robert Mathis (LB), D’Qwell Jackson (LB) Ενάντια στην μετριότητα που έχει προσφέρει η κατηγορία τους τα τελευταία χρόνια, δεν υπάρχει αμφιβολία ότι αυτός θα είναι ένας μεγάλος αγώνας, του οποίου το αποτέλεσμα ίσως να κλειδώσει την πρώτη θέση της AFC South για τον νικητή. Αν παρθεί υπόψιν και το δυσχερές ρεκόρ των Tennessee Titans μες στη division, όποιος κερδίσει σε αυτόν τον αγώνα θα έχει σίγουρο προβάδισμα, άσχετα αν νικήσει η ομάδα του Τεννεσσί. Οι Texans είδαν τις τελευταίες εβδομάδες το ρεκόρ τους, και τη θέση τους στην κορυφή, να απειλείται όλο και περισσότερο, κι αυτό καταλογείται ως επί το πλείστον στους ίδιους. Η oμάδα έρχεται από ένα σερί τριών ηττών, κι αν αναλογιστούμε το ξέσπασμα της Ιντιανάπολις την περασμένη Δευτέρα, δύσκολα θα μπορέσει η μέτρια ομάδα του Τέξας να πάρει την πολυπόθητη εκτός έδρας νίκη. Η άμυνά τους, με την απουσία του J.J Watt να λάμπει έντονα τον τελευταίο καιρό, και την ασθενική απόδοση της επίθεσης, οι Texans θα πρέπει να δεχτούν βοήθεια… από ψηλά. Δήλωση έκαναν οι Indianapolis Colts μες στη Νέα Υόρκη, με την επιστροφή του Andrew Luck να σημάνει τη μεγαλύτερη συγκομιδή πόντων που είχε η ομάδα από το Νοέμβρη του 2014 (49 ενάντια στους Redskins), με πρωταγωνιστή τον έταιρο tight end, Dwayne Allen, ο οποίος σημείωσε 3 touchdowns και 72 γιάρδες. Αυτό βέβαια συνέβη ενάντια στην αβυσσαλέα άμυνα των New York Jets, και τα ενδο-divisional παιχνίδια είναι πάντα πιο έντονα. Ωστόσο, η ομάδα του Luck σίγουρα γνωρίζει τι παίζεται, και θα στηριχθεί στον έμπειρο quarterback και τις επιθετικές του επιλογές για να κατακτήσουν την πρώτη θέση κι ίσως την πρώτη πρόκρισή τους στα playoffs μετά από το 2014.  San Diego Chargers (5 – 7) @ Carolina Panthers (4 – 8)  Στάδιο: Bank of America Stadium Aπουσίες των Chargers: Brandon Flowers (CB) Aπουσίες των Panthers: Daryl Williams (OT), David Mayo (LB), Charles Johnson (DE) Oι Carolina Panthers (4-8) υποδέχονται τους San Diego Chargers (5-7) την Κυριακή στο στάδιο Bank of America για την 14η αγωνιστική. Οι δύο ομάδες αγωνίζονται για την νίκη η οποία θα δώσει πνοή στις τελευταίες τους ελπίδες για πρόκριση στα playoff. Όποια ομάδα ηττηθεί αποκλείεται και μαθηματικά από την συνέχεια του θεσμού. Ομάδες με μεγάλες διακυμάνσεις στην απόδοσή τους, προέρχονται από ήττες και πολλά εσωτερικά προβλήματα. Οι Panthers “τιμώρησαν” τον ηγέτη τους, Cam Newton, εξαιτίας ενός πειθαρχικού παραπτώματος, με τους Chargers να έχουν θέματα με την σταθερή εικόνα της ομάδας και την επίτευξη ενός θετικού ρεκόρ. Ενδιαφέρον αναμένεται να είναι το παιχνίδι, με το σκόρ να κυμαίνεται σε υψηλά επίπεδα.  Cincinnati Bengals (4 – 7 – 1) @ Cleveland Browns (0 – 12)  Στάδιο: FirstEnergy Stadium Aπουσίες των Bengals: A.J Green (WR), Giovanni Bernard (RB), C.J. Uzomah (TE), Derron Smith (S), Wallace Gilberry (DE), James Wright (WR) Aπουσίες των Browns: Jordan Payton (WR)
Σε ένα παιχνίδι χωρίς βαθμολογικό ενδιαφέρον δύο ομάδες παίζουν την περηφάνια τους. Οι μεν Bengals θα προσπαθήσουν να κάνουν ένα σπάνιο για φέτος σερί 2 νικών, ενώ οι Browns θα προσπαθήσουν να πετύχουν την πρώτη τους νίκη.
Στη ρεβάνς του 31-17 στο Cincinnati, οι Browns αντιμετωπίζουν μία ομάδα την οποία έφτασαν πολύ κοντά να νικήσουν την 7η εβδομάδα. Αυτή τη φορά οι Bengals είναι πιο αποδυναμωμένοι έχοντας χάσει τους AJ Green και Giovanni Bernard από τραυματισμούς. Με τον Robert Griffin να επιστρέφει, οι Browns θέλουν αυτό το παιχνίδι για να κλείσουν με θετικές εντυπώσεις μία καταστροφική σεζόν. Ο κίνδυνος άλλης μίας ήττας από τους αδιάφορους Bengals και ένας ακόμα πιθανός τραυματισμός του Griffin ίσως είναι το χειρότερο που θα μπορούσε να συμβεί στα εναπομείναντα τέσσερα παιχνίδια για την ομάδα του Cleveland.
Από την άλλη πλευρά οι Bengals έρχονται από την καλύτερη φετινή τους εμφάνιση κόντρα στους Eagles, αλλά πλέον είναι αποκλεισμένοι από τα playoffs και επιπλέον νίκη απλά θα ενισχύει την παραμονή του Marvin Lewis στον πάγκο της ομάδας.
Chicago Bears (3 – 9) @ Detroit Lions (8 – 4)  Στάδιο: Ford Field Aπουσίες των Bears: Eddie Royal (WR), Mike Adams (OL) Aπουσίες των Lions: Travis Swanson (C), Brandon Pettigrew (TE), Quandre Diggs (CB), Armonty Bryant (DE) Μια ήττα είναι το μόνο που χωρίζει τους Chicago Bears από την οριστική αποχώρησή τους από τη διεκδίκηση των playoffs, κι αυτό είναι ένα σενάριο που μπορεί εύκολα να πάρει μέρος αυτή την Κυριακή. Διατηρώντας τη σωστή αγωνιστική άμιλλα, οι Bears αρνούνται να χάσουν παιχνίδια για μια καλύτερη θέση στο draft του επόμενου έτους, κι αυτό έγινε φανερό από το “καθάρισμα” που έδωσαν στους δυσμενείς San Francisco 49ers την περασμένη αγωνιστική. Με οδηγό τον νεαρό Jordan Howard, και την ολοένα εξελισσόμενη άμυνα, οι Bears θα κοιτάξουν να κάνουν ένα μεγάλο upset σε μια ομάδα που φαίνεται προορισμένη να κερδίζει. Σαν να μην έφταναν τα προηγούμενα σοκ που έδιναν οι Lions στο στοιχηματικό κόσμο, με τα απανωτά drives στην τελευταία περίοδο, η ομάδα του Ντιτρόιτ σόκαρε και τον αγωνιστικό χώρο, με την εκκωφαντική τους νίκη απέναντι στους Saints του Drew Brees, μέσα στη Νέα Ορλεάνη. Στο χώρο όπου οι Saints θεωρούταν ο τρόμος πολλών ομάδων με μέτριες άμυνες, καθώς σκόραραν τακτικά πάνω από 20 πόντους ανά εβδομάδα, τα Λιοντάρια εξέθεσαν τους Αγίους, και κατάφεραν να κάνουν τον συνήθως ακριβή Drew Brees να ρίξει 3 interceptions. Καβάλα πάνω στον εκστασιασμό τέτοιας νίκης, οι Lions θα προετοιμαστούν να πάρουν εκδίκηση από την ομάδα που τους νίκησε στην προηγούμενή τους αναμέτρηση, τώρα που η επίθεση κι η άμυνά τους φαίνεται να έχουν βρει τον απαραίτητο ρυθμό.
New York Jets (3 – 9) @ San Francisco 49ers (1 – 11)  Στάδιο: Levi Stadium Aπουσίες των Jets: Nick Mangold (C), Jalin Marshall (WR), Antonio Allen (S), Lorenzo Mauldin (LB), Breno Giacomini (OT), Steve McLendon (DT), Julian Stanford (LB), Khiry Robinson (RB) Aπουσίες των 49ers: Joe Staley (OT) Δύσκολα θα μπορούσε κανείς να ενδιαφέρεται για αυτόν τον αγώνα, καθώς είναι η δεύτερη σερί εβδομάδα που οι San Francisco 49ers αντιμετωπίζουν μια από τις κατώτερες ομάδες της περιφέρειας, έστω κι αν αυτή τη φορά η ομάδα αυτή ανήκει στην AFC. Οι Jets, σαν να μην έφταναν όλα τα προβλήματα που πρέπει να αντιμετωπίσουν στο πρόσωπο μιας άκρα απογοητευτικής σεζόν, ιδιαίτερα αν τη συγκρίνουμε με την περσινή, έπρεπε να γίνουν και μάρτυρες στην επιστροφή του Andrew Luck. Στο βάρος μιας πάρα πολύ κακής άμυνας, της οποίας τα ερασιτεχνικά λάθη επέτρεψαν στον tight end Dwayne Allen να έχει βραδιά καριέρας, τώρα προστίθονται κι απουσίες βασικών παικτών. Μαζί με την απουσία του σημαντικού DT, Steve McLendon, θα έχουν και τη στέρηση των υπηρεσιών του Nick Mangold, βασικού στελέχους της επίθεσης. 6 γιάρδες από πάσες, από δύο quarterbacks, και 5 δεχόμενα sacks. Αυτά τα στατιστικά είχαν να δείξουν οι 49ers, πέρα από το πιο ικανό running game τους, ενάντια στην ομάδα του Σικάγο. Όσοι νόμιζαν ότι η αλλαγή προπονητή, αλλά και quarterback, μπορούσε να σώσει την αξιοθρήνητη εικόνα της ομάδας, σίγουρα τώρα θα αναρωτιούνται τι μέλλον έχει το franchise. Αν και θα είναι στις πρώτες θέσεις του draft του 2017, είναι εμφανές ότι οι 49ers πρέπει να τραβήξουν λαχείο σε αρκετές θέσεις, για να μπορούν να γεμίσουν τα κενά που διαθέτουν. Σε αυτόν τον αγώνα δε θα πούμε πολλά· μένει να δούμε ποια θα πάρει τα “εύσημα” της χειρότερης ομάδας.
New Orleans Saints (6 – 6) @ Tampa Bay Buccaneers (7 – 5)  Στάδιο: Raymond James Stadium Aπουσίες των Saints: Kenny Vaccaro (S), Josh Hill (TE) Aπουσίες των Buccaneers: Demar Dotson (OT), Luke Stocker (TE), Adam Humphries (WR) Παρότι έχουμε φτάσει στην τέταρτη από το τέλος αγωνιστική για τη φετινή σεζόν οι δύο division rivals του συγκεκριμένου παιχνιδιού αναμετρώνονται για πρώτη φορά φέτος με τη ρεβανς να είναι προγραμματισμένη σε δύο εβδομάδες. Μάλιστα οι Saints έχουν στο πρόγραμμά τους ένα ακόμη εντός ομίλου ματς στα τέσσερα τελευταία τους αφού κλείνουν τη σεζόν στην Atlanta. Η ομάδα της New Orleans (5-7), η οποία προέρχεται από την εντός έδρας ήττα με 28-13 από τους Detroit Lions, βρίσκεται δύο παιχνίδια πίσω από τις προαναφερθείσες ισόβαθμες πρωτοπόρους της NFC South, αλλά φαινομενικά κρατάει εν μέρει την τύχη της στα χέρια της. Την ίδια στιγμή, οι Buccaneers, έπειτα από το κακό ξεκίνημά τους που τους έφερε στο 3-5, έχουν σημειώσει 4 συνεχόμενες νίκες, στις οποίες έχουν καταφέρει να περιορίσουν τους αντιπάλους τους σε μόλις 13 πόντους μ.ο. ανά αγώνα, έχοντας παράλληλα σε αυτό το διάστημα περισσότερα takeaways από οποιαδήποτε άλλη ομάδα στη λίγκα. Φυσικά, στα πρόσωπα των Saints, οι γηπεδούχοι θα βρεθούν αντιμέτωποι με μια ομάδα που βρίσκεται στις πρώτες θέσεις στις περισσότερες επιθετικές λίστες κατάταξης αφού μεταξύ άλλων ηγούνται της λίγκας σε συνολική επιθετική συγκομιδή και σε συγκομιδή από πάσα, είναι δεύτεροι στο σκοράρισμα και τρίτοι στο ποσοστό επιτυχημένης ολοκλήρωσης 3rd down, ενώ σε ατομικό επίπεδο ο Drew Bress είναι καθοδόν προς την 5η σεζόν της καριέρας του με 5000 γιάρδες, τη στιγμή που όλοι μαζί οι quarterbacks στην ιστορία της λίγκας έχουν σημειώσει 4 τέτοιες σεζόν.  Atlanta Falcons (7 – 5) @ Los Angeles Rams (4 – 8)  Στάδιο: Los Angeles Memorial Coliseum Aπουσίες των Falcons: Adrian Clayborn (DE), Mohamed Sanu (WR) Aπουσίες των Rams:  Οι Los Angeles Rams υποδέχονται τους Atlanta Falcons, σε μια αναμέτρηση όπου οι γηπεδούχοι δεν έχουν πολλές ελπίδες για νίκη. Οι Falcons διαθέτουν μια από τις καλύτερες επιθέσεις του πρωταθλήματος, και η συνεργασία του Matt Ryan μαζί με τον Julio Jones δεν θα αφήσουν περιθώρια στους Rams. Η ομάδα του Fisher θα έχει τον Jared Goff για τέταρτη φορά βασικό σε αναμέτρηση την φετινή χρονιά, με τις προηγούμενες εμφανίσεις να μην δίνουν πολλές ελπίδες στην ομάδα του Los Angeles. Οι Devonta Freeman και Tevin Coleman ίσως δεν βρούν πολλούς χώρους στο συγκεκριμένο παιχνίδι, διότι η άμυνα των Rams πάνω στην rush επίθεση είναι πάρα πολύ αποτελεσματική. Η μόνη ελπίδα των Rams για νίκη είναι αν επιθετικά καταφέρουν και βρούν τις λύσεις και τους διαδρόμους και εκμεταλλευτούν τα κενά των Falcons.  Seattle Seahawks (8 – 3 – 1) @ Green Bay Packers (6 – 6)
Στάδιο: Lambeau Field Aπουσίες των Seahawks: Will Tukuafu (FB), Damontre Moore (DE), Brock Coyle (LB), Earl Thomas (S) Aπουσίες των Packers: Kyler Fackrell (LB), Nick Perry (LB), Mike Pennel (DT)
Μία από τις πλέον ενδιαφέρουσες έχθρες στη λίγκα, μιας κι οι δύο ομάδες σίγουρα δεν έχουν ξεχάσει το NFC Championship του 2014. Εκεί, εντός έδρας των Seattle Seahawks, οι γηπεδούχοι κατάφεραν να πάρουν μια ανέλπιστη νίκη στην παράταση, ενώ στο τέλος της τέταρτης περιόδου βρίσκονταν κατά 16 πόντους πίσω στο σκορ, εκμεταλλευόμενοι τα λάθη και το συντηρητικό play calling των Green Bay Packers.
Πίσω στη προηγούμενη εβδομάδα, οι Seahawks έδειξαν ότι δεν ταράχτηκαν από την ήττα στα χέρια των Buccaneers, και παραδειγμάτισαν τους έταιρους κατοίκους της NFC South, Carolina Panthers. Η επιστροφή του Thomas Rawls σήμανε και την αναγέννησή του, αφού σκόραρε 2 από τα τέσσερα touchdown της επίθεσης, σημειώνοντας και 106 γιάρδες. Σε τροχιά για τα playoffs, οι Seahawks θα ταξιδέψουν στην άλλη άκρη της Αμερικής, στο ψυχρό Lambeau, με στόχο να πάρουν μια νίκη που ίσως τους εξασφαλίσει την πρώτη θέση στην NFC West, έστω κι αν τους βαραίνει η απουσία του Earl Thomas, ενός από τους καλύτερους παίκτες της άμυνας.
Oι Green Bay Packers μπορεί να μην εντυπωσιάζουν, αλλά κάνουν ό,τι μπορούν για να προλάβουν τους Detroit Lions, μιας και βρίσκονται στη δεύτερη θέση της NFC North με μόλις δύο νίκες πίσω. Δεδομένου ότι ο τελευταίος αγώνας της σεζόν θα είναι ενάντια στα Λιοντάρια, οι Packers θέλουν να εξασφαλίσουν σίγουρα τους δύο εναπομείναντες αγώνες, ξεκινώντας με τους Seahawks, οι οποίοι δεν είναι τόσο αποτελεσματικοί στα εκτός έδρας παιχνίδια τους. Ο Δεκέμβρης είναι ο μήνας που συνήθως η ομάδα του Γκριν Μπέι γίνεται επικίνδυνη, καθώς η έδρα της γίνεται ιδιαίτερα αφιλόξενη λόγω του πολικού ψύχους. Ωστόσο, η ομάδα θα πρέπει να ξεπεράσει τον εαυτό της, αφού οι Seahawks έρχονται καυτοί από τη νίκη τους, κι οι Packers μαστίζονται από τραυματισμούς σε βασικούς παίκτες. Το σθένος θα είναι το στοιχείο που θα αναδείξει τον νικητή.
ΚΥΡΙΑΚΗ 11/12, 03:30 (ξημερώματα Δευτέρας)
Dallas Cowboys (11 – 1) @ New York Giants (8 – 4)  Στάδιο: Metlife Stadium Aπουσίες των Cowboys: J.J. Wilcox (S), Morris Claiborne (CB), Chaz Green (OL), Darren McFadden (RB), Randy Gregory (DE) Aπουσίες των Giants: Mark Herzlich (LB), Nat Berhe (S), Jason Pierre-Paul (DE)
Μέχρι πριν από μία εβδομάδα το παιχνίδι αυτό θα αποτελούσε την τελευταία ελπίδα των Giants να φτάσουν ένα παιχνίδι μακριά από το να καθαιρέσουν τους Cowboys από την κορυφή της division. Κάτι τέτοιο αποτελεί όνειρο πλέον μετά την ήττα στο Pittsburgh από τους Steelers.
Έχοντας τρία παιχνίδια διαφορά πλέον, οι Giants θα προσπαθήσουν να «σκουπίσουν» φέτος τους αντιπάλους τους και να παγιώσουν την θέση τους στο 5ο seed της NFC. Το παιχνίδι αυτό θα μπορέσει να είναι και μία επιβεβαίωση για την προσπάθεια που έκανε στην offseason η ομάδα να βελτιώσει την Defensive line της. Η ομάδα της Νέας Υόρκης είναι η μόνη ομάδα φέτος που έχει σταματήσει το running game των Cowboys και αυτό οφείλεται κυρίως στην βελτιωμένη γραμμή τους.
Οι φιλοξενούμενοι Cowboys θέλουν φυσικά να κατακτήσουν και μαθηματικά τη division, αλλά και να πάρουν εκδίκηση. Ο Dez Bryant έχει επιστρέψει στο 100% και οι Prescott και Elliott δεν κάνουν πλέον το ντεμπούτο τους. Απ’ όλο το δεύτερο μισό του φετινού τους προγράμματος, αυτό είναι το ματς που θέλουν περισσότερο να κερδίσουν για να καθιερωθούν στις συνειδήσεις ακόμα και πιο απίστων ως η καλύτερη ομάδα τουλάχιστον της NFC.
ΔΕΥΤΕΡΑ 12/12, 03:30 (ξημερώματα Τρίτης)
Baltimore Ravens (7 – 5) @ New England Patriots (10 – 2)  MATCH OF THE WEEK
Στάδιο: Gillette Stadium Aπουσίες των Ravens: Alex Lewis (OL) Aπουσίες των Patriots: Danny Amendola (WR)
Όσοι παρακολουθείται NFL από το 2007 θα πρέπει ήδη να γνωρίζετε την ηλεκτρική ατμόσφαιρα που περιβάλλει τους αγώνες των Baltimore Ravens και New England Patriots. Είτε μιλάμε για τον αγώνα του 2007, που παραλίγο να κοστίσει στους Patriots την τότε τέλεια σεζόν, ή για το 2011, με το σπαρακτικό χαμένο field goal του Billy Cundiff, είτε για το 2012, με την εκδίκηση που πήραν οι Ravens κι ο Joe Flacco για την προηγούμενη χρονιά, ή για την τελευταία τους συνάντηση στο divisional γύρο του 2014, όπου οι Patriots ανέτρεψαν δύο σκορ των 14 πόντων, αναφερόμαστε σε αγώνες που έχουν μείνει στα χρονικά της λίγκας.
Για τους φιλοξενούμενους, όσο και δύσκολο να ακούγεται, η νίκη είναι ο μόνος στόχος, ακόμα κι αν οι απανταχού bookies τους έχουν σαν 7.5 underdogs. Τα Κοράκια της Βαλτιμόρης γύρισαν κεφάλια με το… φιλετάρισμα των καυτών Dolphins, ξεσπώντας επιθετικά, αλλά κι αμυντικά, ενώ διατήρησαν την πρώτη θέση της AFC North για άλλη μια εβδομάδα. Mία από τις λίγες ομάδες που δε δείχνει φόβο μες στο παγωμένο φρούριο του Foxboro, οι Ravens θα ελπίσουν στην καλή υγεία των playmaker τους, μιας και το αποτέλεσμα αυτής έδειξε μια ολοκληρωμένη ομάδα, με εκρηκτική επίθεση και καταιγιστική άμυνα. Κι αυτά τα δύο χαρακτηριστικά θα αποδειχθούν τα πιο πολύτιμα στο ταξίδι τους στη Βοστώνη.
Ο Tom Brady κατέκτησε άλλο έναν τίτλο, αυτό του πιο νικηφόρου quarterback στην ιστορία της λίγκας, με 201 νίκες. Ωστόσο, οι Πατριώτες θα χρειαστούν περισσότερα από τον 39χρονο quarterback, για να καταφέρουν να απωθήσουν τη Βαλτιμόρη, μια ομάδα με την οποία, από τους οχτώ αγώνες που έχουν παίξει από το 2009, οι πέντε έχουν κριθεί σε λιγότερο από 6 πόντους. Αν ο Flacco κι η επίθεσή του συνεχίσουν το σερί που έδειξαν την προηγούμενη εβδομάδα, οι Patriots θα πρέπει να κανονίσουν τα προβλήματα που έχουν στην άμυνα, και να βασιστούν στην επίθεση τους για να πάρουν τον αγώνα, με τον Brady να ευελπιστεί να μεγαλώσει το σερί νικών του.
Previous Post Game Previews Week 13
Next Post Game Previews Week 15
About The Author: Στεφανία Λ.
Οπαδός των St. Louis Rams από το 2004 και του αθλήματος, έπειτα από τυχαίο συμβάν. Με τα χρόνια, βρήκε λιμάνι στη Βαλτιμόρη και στους Ravens, αλλά θα θυμάται πάντα το 1999. Λάτρης των underdogs, των nail biting αγώνων, και παικτών που της γεμίζουν το μάτι. Μιλάει πολύ, λατρεύει την έρευνα και το ιδανικό της βράδυ πλαισιώνεται από ζεστή σοκολάτα και έναν καλό αγώνα ή mixtapes από το Κασετόφωνο. H αντικειμενικότητά της πηγαινοέρχεται ανά βδομάδα.